《秋初陈叙廷招同区几蘧游雪门梁二知吴翔云梯云山大观亭社集》
明代·黄士俊

秋新爽气动高峰，俯阚江山可万重。蹑磴疏阴当户满，振衣危石见云封。

欢寻旧社人俱韵，气接同心酒正浓。行住几年星聚处，坐听双塔点晨钟。

作者简介：（1583—?）明广东顺德人，字亮垣，一字象甫，号玉仑。万历三十五年殿试第一，授修撰，历官礼部尚书。崇祯九年入阁，累加少傅，予告归。后相南明永历帝，年老不能决事，数为台省所论列，乞归卒。